Rikunarita-ORG/Wikinium huggingface dataset:
# אבלרדו דה לה אספרייה

אבלרדו דה לה אספרייה
Abelardo Gabriel de la Espriella Otero|  |
|
לידה |
31 ביולי 1978 (בן 47) בוגוטה, קולומביה  |
|
מדינה | קולומביה קולומביה |
|
מקום מגורים | קולומביה קולומביה ארצות הברית ארצות הברית איטליה איטליה |
|
השכלה | * Sergio Arboleda University
* אוניברסיטת דל רוסאריו
* אוניברסיטת אקסטרנאדו דה קולומביה
* Universidad Autónoma del Caribe
 |
|
מפלגה |
פוליטיקאי עצמאי  |
|
מספר ילדים |
4  |
|   |

**אבלרדו דה לה אספרייה** (בספרדית: **Abelardo de la Espriella**; נולד ב-31 ביולי 1978) הוא עורך דין ואיש עסקים קולומביאני. הוא נשיא קולומביה הנבחר וצפוי להיכנס לתפקידו באוגוסט 2026.

## ביוגרפיה

דה לה אספרייה נולד בבוגוטה וגדל במונטריה. הוא למד משפטים באוניברסיטת סרחיו ארבולדה, והקים משרד עורכי דין בתחום הפלילי. שניים מהלקוחות הבולטים שלו היו אלכס סאב שהלבין כספים עבור מנהיג ונצואלה ניקולאס מדורו ודויד מורסיה גוזמן שהונה משקיעים. כאיש עסקים ייסד קו הלבשה יוקרתית לגברים, חברת יינות, חברת משקאות רום, סוכנות נדל"ן והשקיע במספר עסקי מסעדנות. הוא מכנה עצמו "הטיגריס". דה לה אספרייה התגורר במיאמי שבארצות הברית וקודם לכן בפירנצה שבאיטליה.

ב-2024 הקים את תנועת "Defensores de la Patria" ("מגיני המולדת") וביולי 2025 הודיע על כוונתו להתמודד בבחירות לנשיאות קולומביה ב-2026. לסגנו במירוץ בחר בחוסה מנואל אבונדנו שכיהן כשר האוצר, המסחר, תעשייה ותיירות בממשלתו של איוואן דוקה. בדעותיו מציג דה לה אספרייה עמדות ימניות-פופוליסטיות ובהן התנגדות לפייסנות ולמשא ומתן עם ארגוני הטרור ועם קרטלי הסמים הקולומביאניים, תמיכה במדיניות נגד פשיעה שהנהיג נאיב בוקלה באל סלוודור, תמיכה בהורדת מיסים ובכלכלה חופשית ובמדיניות של נשיא קולומביה לשעבר אלווארו אוריבה. בסיבוב הראשון של הבחירות סיים ראשון עם 43.7% מהקולות, בסיבוב השני התמודד מול מועמד השמאל איוואן ספדה וגבר עליו ברוב זעום. הוא צפוי להיכנס לתפקידו באוגוסט 2026.

דה לה אספרייה נשוי ואב לארבעה. הוא בעל אזרחות איטלקית נוסף לקולומביאנית.

## עמדות פוליטיות

לה אספרייה תומך במדינת ישראל והכריז שעם בחירתו הוא יחדש את שיתוף הפעולה עם ישראל וארצות הברית, ואף ישקול להעביר את שגרירות המדינה לירושלים.

## קישורים חיצוניים

 מדיה וקבצים בנושא **אבלרדו דה לה אספרייה** בוויקישיתוף
* Colombia’s Bukele? Abelardo De La Espriella Surges Ahead,‏ americasquarterly.org,‏ 11 בפברואר 2026
* Abelardo de la Espriella, the 'tiger' of the Colombian right?
* מהפך בקולומביה: הנשיא החדש "לה טיגרה" שמחבק את ישראל וטראמפ, סרטון בערוץ "i24NEWS (עברית)", באתר יוטיוב (אורך: 2:44), 22 ביוני 2026

## הערות שוליים
# הבחירות לנשיאות קולומביה 2026

|  |  |  |  |
| --- | --- | --- | --- |
|

|  |  |  |
| --- | --- | --- |
| ‹ 2022 | קולומביה | הבא ›  |

 |
| **הבחירות לנשיאות קולומביה 2026** |
| **21 ביוני 2026** |
|

---

 |
|   |  |  |
| מועמד | **אבלרדו דה לה אספרייה** | איוואן ספדה |
| **אחוזים** |  **49.66%** | **48.7%** |
| **הזוכה: אבלרדו דה לה אספרייה** |

**הבחירות לנשיאות קולומביה** נערכו בקולומביה ב-31 במאי 2026. על הנשיא המכהן גוסטבו פטרו, שנבחר ב-2022, נאסר על פי החוקה להתמודד על קדנציה שנייה.

על פי תוצאות ראשוניות, בסבב הבחירות השני שנערך ב-21 ביוני 2026, ניצח מועמד הימין אבלרדו דה לה אספרייה בפחות מ-1% את מועמד השמאל איוואן ספדה.

## מהלך הבחירות

בסיבוב הראשון, דה לה אספרייאלה הוביל עם 43.7% מהקולות, ואחריו ספדה עם 40.9%. מכיוון שאף אחד משלושה עשר המועמדים לא השיג לפחות 50% מהקולות בסיבוב הראשון, נערך סיבוב שני בין השניים ב-21 ביוני 2026. בסיבוב השני ניצח דה לה אספרייאלה ברוב דחוק עם 49.66% מהקולות לעומת 48.70% שקיבל ספדה, על פי תוצאות ראשוניות.

דה לה אספרייאלה הפך למועמד לנשיאות בעל מספר הקולות הרב ביותר בהיסטוריה של קולומביה, לאחר שמספר הקולות שקיבל עמד על כ-12.9 מיליון קולות.

## הערות שוליים

 ערך זה הוא קצרמר בנושא פוליטיקה. אתם מוזמנים לתרום לוויקיפדיה ו**להרחיב אותו**.
# צמח טפיל

כשות על סמבוק
צמחים ממשפחת העלקתיים.
**צמחים טפילים** הם צמחים שאינם אוטוטרופיים (צמחים שאין ביכולתם לייצר בעצמם את החומר האורגני הנחוץ לקיומם). בניגוד לצמחים טורפים האוכלים חרקים ומנצלים חומר אורגני מבעלי חיים, הרי שצמחים טפילים מנצלים חומר אורגני שמקורו מן הצומח.
לכל הצמחים הטפילים יש מצוצה - חיבור קבוע לצמח הפונדקאי. דרך המצוצות עוברים מים,
מינרלים וסוכרים מן הצמח הפונדקאי לצמח הטפיל.
רבים מן הצמחים הטפילים מסוגלים לבצע פוטוסינתזה בכוחות עצמם, אך אינם יכולים לקיים עצמם ובלעדי צמח פונדקאי לא יוכלו להתפתח ואף לשרוד.

שתי גישות עיקריות מקובלות כיום על החוקרים את אבולוציית הצמחים הטפילים:

* אחדים משורשי הצמחים עברו שינויים הדרגתיים שאפשרו להם להפוך למצוצות. כשהצליחו הצמחים להשיג את מזונם בלי השורשים הרגילים, לא נותר להם אלא לאבדם בהדרגה.
* המצוצה התפתחה בעקבות איחוי אקראי בין שורשי צמחים שונים, כאשר היו כאלה שניצלו זאת והפכו בהדרגה לטפילים על שכניהם.

## קישורים חיצוניים

 מדיה וקבצים בנושא **צמח טפיל** בוויקישיתוף
* צמחים טפיליים, דף שער בספרייה הלאומית
# PNAS

PNAS
Proceedings of the National Academy of Sciences of the United States of America|  |
|
מדינה |
ארצות הברית  |
|
מערכת |
וושינגטון די. סי.  |
|
תקופת הפעילות |
1915–הווה (כ־111 שנים)  |
|
תוכן |
|
שפה |
אנגלית  |
|
ISSN |
0027-8424, 1091-6490 |
|
בעלי תפקידים |
|
מו"ל |
האקדמיה הלאומית למדעים  |
|
שידור והפצה |
|
אתר רשמי |
|   |

**PNAS** (ראשי תיבות באנגלית של **Proceedings of the National Academy of Sciences of the United States of America**, "ידיעות האקדמיה הלאומית למדעים של ארצות הברית") הוא כתב עת מדעי. PNAS הוא כתב העת הרשמי של האקדמיה הלאומית למדעים של ארצות הברית, שמושבה בוושינגטון הבירה. כתב העת יוצא לאור מאז שנת 1914. המאמרים שבו מתקבלים בהליך של ביקורת עמיתים, והם עוסקים בפיזיקה, מדעי החברה, מתמטיקה ובעיקר—ביולוגיה ומדעי הרפואה.

PNAS נחשב לאחד מכתבי העת הבין-תחומיים היוקרתיים ביותר, ומדד ההשפעה שלו פחות רק מזה של Nature ו-Science. בדומה לשני כתבי העת הללו יוצא PNAS לאור אחת לשבוע. בניגוד למודל העסקי של רוב כתבי העת המדעיים, ב-PNAS נהוג "תוכן חופשי מעוכב": לאחר פרסומו של מאמר קיימת אפשרות לצפות בו באינטרנט רק לבעלי מנוי או באמצעות תשלום ישיר; לאחר שישה חודשים מזמן פרסום המאמר נפתחת הגישה אליו לציבור הרחב, כך שרובם המוחלט של המאמרים באתר חופשיים לקריאה. באפשרותם של מחברי המאמרים לשלם אגרה ולהפוך את מאמריהם לחופשיים באופן מיידי (בדומה לכתב העת PLoS). כל תוכן האתר של PNAS חופשי באופן מיידי ב-144 מדינות מתפתחות.

## קישורים חיצוניים

 מדיה וקבצים בנושא **PNAS** בוויקישיתוף
* אתר האינטרנט הרשמי של PNAS

* PNAS, ברשת החברתית פייסבוק
* PNAS, ברשת החברתית X (טוויטר)
* PNAS, סרטונים בערוץ היוטיוב

 ערך זה הוא קצרמר בנושא תקשורת ובנושא מדעים. אתם מוזמנים לתרום לוויקיפדיה ו**להרחיב אותו**.
# עלי (צמחים)

ה**עֱלִי** הוא איבר הרבייה הנקבי בפרח. המונח עלי הוא ארכאי ויצא מן השימוש בקרב החוקרים שמרבים לדבר על שחלה או גינציום. מתן הסברים למונח הוא לצורך הבנת ספרות ישנה יותר.

העלי מורכב מעַלֶה שַׁחֲלָה (carpel) אחד או מספר עלים, וקיימים בו החלקים העיקריים הבאים:

**שַׁחֲלָה** (ovary) – איבר חלול, בתוכו נמצאות השליה והביציות,

**עַמּוּד הָעֱלִי** (style) – עמוד העולה מן השחלה (לעיתים רחוקות הוא נעדר), דרכו נכנסים תאי המין הזכריים אל השחלה;

**צַלֶּקֶת** (stigma) – מקום מורחב בראש עמוד העלי, לעיתים דביק, לעיתים מפוצל בראשו, שמשמש לקליטת תאי המין הזכריים.

חלקי הפרח
פרח שושן. 1.צלקת 2.עמוד עלי 3.מאבקים 4.זיר 5.עלה כותרת
## תפקיד העלי

הצלקת שבראש עמוד העלי היא היעד של גרגירי האבקה שהשתחררו מהמאבק של פרח אחר מאותו המין. כל גרגיר אבקה מכיל זוג תאים רדומים - האחד (שיכיל זוג תאי זרע - גמטות) מוכל בשני (שיהפוך לנחשון האבקה). מעטה קשיח ועמיד מגן על הגרגיר עד שיגיע לצלקת על ידי נשאי אבקה (כמו חרקים, ציפורים או רוח). איתות בין הצלקת לגרגיר מוביל לקשירה חזקה של הגרגיר לצלקת על ידי חלבוני היצמדות. בדרך כלל האיתות מותאם רק לגרגירים מאותו מין של הצלקת. כעת הצלקת מעוררת (מנביטה) את הגרגיר מתרדמתו על ידי הפרשת נוזלים בדיפוזיה. תא הנחשון עם זוג הגמטות בוקע אז ממעטה הגרגיר ומתארך דרך עמוד העלי כדי להוביל את הגמטות אל תא הביצה שבשחלה. הנחשון מתארך בהכוונת איתותים וחלבוני היצמדות נוספים שלרוב לא יפעלו על גרגיר של אותו צמח, כדי למנוע הפריה עצמית. ייתכן שמספר נחשונים יעברו באותו עלי, אך לרוב רק אחד מהם יגיע ליעדו. כשהנחשון מגיע לביצית, משתחררים הגרעינים. אחד מהם יפרה תא ביצה והשני יתחבר לתא ההורה של האנדוספרם. הביצית המופרית תתפתח בשחלה ותהיה לזרע שיינבט לצמח.

## ראו גם

* מורפולוגיה של הצמח - מונחים
* פרח
* ביצית (צמחים)

## קישורים חיצוניים

 מדיה וקבצים בנושא **עלי** בוויקישיתוף
* צמח השדה, מגדיר פרחי ארץ ישראל
* מועצת הפרחים, אתר מועצת הפרחים
* מגדיר פרחים, אתר עם מגדיר פרחים של צמחי ארץ ישראל על פי עונת פריחה, צבע, אזור וכו'
* אבישי שמידע, יופי ושלמות במבנה הפרחים, **כמעט 2000** 8, סתיו 1995
* מדריך סוגי פרחים

## הערות שוליים

 ערך זה הוא קצרמר בנושא בוטניקה. אתם מוזמנים לתרום לוויקיפדיה ו**להרחיב אותו**.
# אצות ירוקניות

| אצות ירוקניות |
| --- |
|
*Pediastrum duplex* תחת המיקרוסקופ |
| מיון מדעי |
| על־ממלכה: | אוקריוטיים |
| ממלכה: | צומח |
| מערכה: | ירוקיות |
| מחלקה: | **אצות ירוקניות** |
| שם מדעי |
|  Chlorophyceae ‏1884 |

**אצות ירוקניות** (שם מדעי: Chlorophyceae) היא מחלקה של אצות במערכת ירוקיות, הבולטות בעיקר על בסיס מבנה על-מורפולוגי.

בין הסדרות הנכללות במחלקה זו נימנת סדרת הוולווקאליים (Volvocales), סדרת הדונליאליות
(Dunaliellales סדרה בה נכללות אצות מסוג הדונליאלה) וסדרת כלמידומונדאלות
(Chlamydomonadales) .

## קישורים חיצוניים

 מדיה וקבצים בנושא **אצות ירוקניות** בוויקישיתוף

* אצות ירוקניות, באתר ITIS (באנגלית)
* אצות ירוקניות, באתר המרכז הלאומי למידע ביוטכנולוגי (באנגלית)
* אצות ירוקניות, באתר האנציקלופדיה של החיים (באנגלית)
* אצות ירוקניות, באתר GBIF (באנגלית)
* אצות ירוקניות, באתר iNaturalist (באנגלית)

 ערך זה הוא קצרמר בנושא בוטניקה. אתם מוזמנים לתרום לוויקיפדיה ו**להרחיב אותו**.
# נופדיה

נופדיה
Nupedia|  |
|  |
|
סוג |
אתר אינטרנט  |
|
סלוגן | the open content encyclopedia  |
|
תקופת הפעילות |
9 במרץ 2000 – 26 בספטמבר 2003 (3 שנים ו־6 חודשים)  |
|
מייסדים |
ג'ימי ויילס, לארי סנגר  |
|
בעלות |
בומיס  |
|   |

**נופדיה** (באנגלית: **Nupedia**) הייתה אנציקלופדיה אינטרנטית שפורסמו בה מאמרים בפורמט תוכן חופשי. היא הוקמה בשנת 2000 ונסגרה בשנת 2003, וידועה כיום כקודמתה של ויקיפדיה. נופדיה הוקמה על ידי ג'ימי ויילס ונתמכה על ידי בומיס – עורכה הראשי היה לארי סנגר. בניגוד לוויקיפדיה, נופדיה נכתבה על ידי מומחים בלבד ואופיינה בביקורת עמיתים נוקשה, אשר נועדה להביא את מאמריה לרמתן של אנציקלופדיות מקצועיות. לפני סגירתה ב-2003 התפרסמו בנופדיה 25 מאמרים, ו-74 נוספים היו בשלבי עריכה.

## היסטוריה

נופדיה פרסמה את מאמריה תחת רישיון חופשי. בשנתה הראשונה השתמשה האנציקלופדיה ברישיון מיוחד - Nupedia Open Content License, אולם בינואר 2001, לאחר לחץ מצד ריצ'רד סטלמן וארגון התוכנה החופשית, החליפה האנציקלופדיה את רישיונה לרישיון לשימוש חופשי במסמכים של גנו, אותו הרישיון שבו השתמשה ויקיפדיה לפני שעברה ל-CC. ריצ'רד סטלמן ייסד באותו זמן את GNUפדיה, פרויקט שהיה אמור להתחרות בנופדיה. אחת הטענות הראשיות של תומכי GNUפדיה כנגד נופדיה הייתה שביקורת העמיתים הנוקשה של נופדיה נוגדת את רוחו של ארגון התוכנה החופשית.

במהלך תקופה זו יצרה נופדיה את ויקיפדיה כפרויקט צדדי, שמטרתו לאסוף מאמרים לפני שהם עוברים את ביקורת העמיתים. פרויקט זה משך עניין משני הצדדים, שכן הוא הסיר את המחסום הבירוקרטי ואיפשר לציבור הרחב לתרום. כתוצאה מכך GNUפדיה מעולם לא התפתחה באמת, והאיום לתחרות בין שתי האנציקלופדיות נמנע. ויקיפדיה, שגדלה בינתיים בקצב מהיר יחסית ומשכה תרומות רבות, פיתחה עד מהרה חיים משלה, והחלה לפעול בנפרד מנופדיה.

חוץ מלהוביל לסופו של פרויקט GNUפדיה, ויקיפדיה אף הובילה לקריסתה ההדרגתית של נופדיה. בפברואר 2002 החליטה בומיס שאין עוד צורך בעורך ראשי בתשלום, ועד מהרה פרש סנג'ר משני הפרויקטים. עם גדילתה של ויקיפדיה הצטמקה נופדיה, וב-26 בספטמבר 2003 היא נסגרה סופית, כאשר כ-21 ממאמריה הועתקו אל ויקיפדיה.

## תהליך כתיבת המאמרים

כדי לכתוב מאמרים בנופדיה היה דרוש, חוץ מבמקרים נדירים, דוקטורט, אולם מבקרי המאמר - שכן נופדיה התבססה על ביקורת עמיתים - היו לרוב חסרי ידע מיוחד, שכן הם הזדהו בשם מסך בלבד. למרות שהייתה למבקרים אפשרות להוסיף ביוגרפיה, רבים בחרו שלא לעשות זאת, מה שהוביל למצב בו אנשים בעלי דוקטורט נאלצו לשנות את מאמריהם בהסתמך על ביקורתם של משתמשים אנונימיים ללא ידע בנושא. תהליך הכתיבה בנופדיה היה שונה מזה שבוויקיפדיה בכך שהבודקים לא היו יכולים לשנות את המאמר, אלא רק להעלות ביקורת.

## קישורים חיצוניים

 מדיה וקבצים בנושא **נופדיה** בוויקישיתוף
* נופדיה
* גרסה מוקדמת של נופדיה
* ההיסטוריה של ויקיפדיה ונופדיה: חלק ראשון וחלק שני

## הערות שוליים
# טאגאלוג

טאגאלוג (טגלית)
Tagalog|  |
|
מדינות | הפיליפינים הפיליפינים |
|
אזורים |
מרכז ודרום לוזון |
|
דוברים |
כ-50 מיליון |
|
שפת אם |
כ-20 מיליון |
|
כתב |
אלפבית לטיני (אלפבית פיליפיני או אבאקאדה), בעבר באיבאין |
|
משפחה |
אוסטרונזית
מלאיו-פולינזית
פיליפינית
מרכזית
**טגלוג** |
|
לאום |
הפיליפינים (בצורה הפיליפינית) |
|
מוסד |
הוועדה לשפה הפיליפינית (Komisyon sa Wikang Filipino) |
|
קוד שפה |
tl  |
|
קוד ISO 639-1 | tl  |
|
קוד ISO 639-2 | tgl  |
|
קוד ISO 639-3 | tgl  |
|
ראו גם | **שפה • כתב • רשימת שפות** |
|   |

**טָגָלִית** (ידועה גם כ**טאגאלוג**; Tagalog, ᜆᜄᜎᜓᜄ᜔) היא שפה אוסטרונזית המדוברת בפיליפינים על-ידי כ-22 מיליון איש. היא קרובה לשפות אוסטרונזיות אחרות כאינדונזית, מלאית, ג'אווה וטטום. טגלית היא השפה הרשמית במחוזות קלבארזון ומימרופה, השפה העיקרית של המטרופולין של העיר מנילה, בירת הפיליפינים, והיא הבסיס לשפה הלאומית והרשמית של הפיליפינים, הפיליפינית.

## הגיית השפה

פונמות בטאגאלוג|  | סדקי | וילוני | חכי | בתר־ מכתשי | מכתשי /שִנִּי | דו־ שפתי |
| אפי |  | ŋ |  | ɲ |  |  | n |  | m |  |
| סותם |  | ʔ | ɡ | k |  |  | d | t | b | p |
| מחוכך |  |  |  | ʤ | ʧ |  |  |
| חוכך |  | h |  |  |  | ʃ |  | s |  |
| מקורב (צדי) |  | w |  | j |  |  |  |  |
|  |  |  |  | l |  |  |
| מקיש |  |  |  |  | ɾ |  |  |

## קישורים חיצוניים

* טאגאלוג, באתר אנציקלופדיה בריטניקה (באנגלית)

## הערות שוליים

 ערך זה הוא קצרמר בנושא שפות ובנושא הפיליפינים. אתם מוזמנים לתרום לוויקיפדיה ו**להרחיב אותו**.
# האזור הנאוטרופי

האזור הנאוטרופי
הר טפואי בברזיל.
יער מוצף באמזונאס.
**האזור הנאוטרופי** (באנגלית: **Neotropical realm**) הוא אחד משמונת האזורים הביוגאוגרפים שמחלקים את שטח כדור הארץ.

האזור הנאוטרופי כולל את דרום ומרכז אמריקה, אזורי השפלה במקסיקו, האיים הקריביים ודרום פלורידה. האזור מוגדר על פי הדמיון בפלורה ובפאונה. הפלורה והפאונה של האזור שונים משל האזור הנארקטי (הכולל את רוב צפון אמריקה), בשל ההפרדה הארוכה שהתקיימה בין שתי היבשות. היווצרותו של מצר פנמה לפני כשלושה מיליון שנה חיברה בין שתי היבשות, והביאה לנדידת מינים ביניהן.
ברוב האזור הנאוטרופי למעט דרום ארצות הברית,צ'ילה וארגנטינה יש אקלים טרופי.
לפי תאוריית נדידת היבשות, הייתה דרום אמריקה חלק מגונדוונה, שכללה גם את אפריקה, אוסטרליה, הודו, ניו זילנד ואנטארקטיקה. האזור הנאוטרופי משתף שושלות אבולוציוניות עם יבשות אלו, כדוגמת חיות כיס והפלורה האנטארקטית (אף שלרוב צמחים אלה נחשבים לבני ממלכה אחרת - הממלכה האנטארקטית).

אמריקה הדרומית נפרדה מאפריקה לפני כ-110 מיליון שנה, ולפני כ-2-3 מיליון שנה חוברה היבשת עם צפון אמריקה על ידי מצר פנמה. החיבור שנוצר בין היבשות, הביא להגירת מינים בין היבשות: האבות הקדמוניים של אופוסום וירג'יניה והארמדיליים הגיעו לאמריקה הצפונית מהדרום, ואילו האבות הקדמוניים של הגמליים הדרום אמריקניים, בהן הלמה, מקורם באמריקה הצפונית. תהליך זה של הגירת המינים נקרא ההחלפה האמריקנית הגדולה והוא הביא להיכחדותם של מינים דרום אמריקניים רבים.

## קבוצות שהתפתחו באזור הנאוטרופי

31 משפחות של עופות אנדמיים לאזור הנאוטרופי, למעלה מפי שניים מכל אזור אקולוגי אחר. בין משפחות עופות אלו נמנים הראיים (ננדו), טינמיים, הוקיים והטוקניים. משפחות עופות שמקורן מדרום אמריקה הם הקוליבריים והגדרוניים (Troglodytidae). יונקים שמקורם מהאזור הנאוטרופי הם על-סדרת הדלשינאים (הכוללת דובי נמלים, עצלנאים וארמדילאים), קופים רחבי אף, המכרסמים מתת-הסדרה דמויי קביה (קפיבארה, שרקן, צ'ינצ'ילה), סדרת האופוסומים וסדרת חדפאי כיס. 43 משפחות ותת משפחות של דגים אנדמיים לאזור הנאוטרופי, יותר מכל אזור אקולוגי אחר. אלו כוללים למעלה מ-5,700 מינים, ובהם המינים מסדרת דגי-חשמל טרופיים, ממשפחת החריתיים (Characidae), משפחת הלוריקידיים (Loricariidae), מתת משפחת Cichlinae (תת משפחת של אמנוניים), תת-משפחת Poeciliinae (תת משפחה של גמבוזיים). דוגמאות לקבוצות נוספות בעלי חיים שעיקר תפוצתן הוא באזור הנאוטרופי: תנריים (Furnariidae), ציפורי נמלים (Thamnophilidae), טנגריים (Thraupidae), קיימנים (Caimaninae), דנדרובטיים (Dendrobatidae) ו-Gonyleptidae.

משפחות צמחים שמקורן מהאזור הנאוטרופי הם ברומליים (Bromeliaceae), קאניים (Cannaceae) והמרנטיים (Heliconiaceae). מיני צמחים שמקורם מהאזור הנאוטרופי כוללים: תפוח אדמה (*Solanum tuberosum*), עגבנייה (*Solanum lycopersicum*), קקאו (*Theobroma cacao*), תירס (*Zea mays*), שעועית ירוקה (*Phaseolus lunatus*), כותנה (*Gossypium barbadense*), מניהוט מצוי (*Manihot esculenta*), בטטה (*Ipomoea batatas*), ירבוז מזניב (*Amaranthus caudatus*) וקינואה (*Chenopodium quinoa*).

## חיות האופייניות לאזור

* עצלן חום-גרון
* קוליברי
* קפיבארה מצויה
* בסיליסק מצוי
* דג ממשפחת השרייניים
* קיימן ז'קרה
* גואנקו
* טוקן ססגוני מקור

## קישורים חיצוניים

* science/Neotropical-kingdom האזור הנאוטרופי, באתר אנציקלופדיה בריטניקה (באנגלית)
# קו גינזה

קו גינזה
東京地下鉄銀座線|  |
|  |
|
מידע כללי |
|
מדינה |
יפן  |
|
עיר |
טוקיו |
|
שם המערכת |
הרכבת התחתית של טוקיו |
|
מפעיל |
הרכבת התחתית של טוקיו  |
|
מידע על ההקמה |
|
פתיחת הקו |
30 בדצמבר 1927  |
|
מידע על הקו |
|
אורך הקו |
14.3 קילומטרים |
|
רוחב המסילה |
1435 מ"מ  |
|
מתח חשמלי | 600 V DC railway electrification  |
| צבע על המפה |
כתום |
|
מספר נוסעים ביום |
691,450 (נכון ל־2021)  |
|

| קווים נוספים |
| --- |
| קו גינזה
קו מרונוצ'י
קו היביה
קו טוזאי
קו צ'יודה
קו יורקצ׳ו
קו הנזומון
קו נמבוקו
קו פוקוטושין |

 |
|   |

**קו גינזה** (ביפנית: **東京地下鉄銀座線**) הוא אחד מתשעת קווי הרכבת התחתית של העיר טוקיו, בירת יפן. אורכו הוא 14.3 קילומטרים. הקו הוא הראשון שנבנה במסגרת הרכבת התחתית של טוקיו (בשנת 1927) והוא קו הרכבת התחתית הראשון שנבנה ביבשת אסיה.

## תיאור הקו

הקו עובר במרכזה של טוקיו מתחנת שיבויה בדרום-מערב אל תחנת אסקוסה בצפון-מזרח. הוא משרת את רבעי שיבויה, מינאטו, צ'ואו, צ'יודה וטאייטו. בהיותו הקו הישן ביותר במערכת הקווים של הרכבת התחתית של טוקיו ממוקמות 19 תחנותיו בעומק לא רב תחת פני הקרקע - לרוב לא יותר מקומה וחצי. פסי הקצה הדרום-מערבי של הקו אף מגיחים מעל פני הקרקע.

הקו וכן קו מרונואוצ'י הם הקווים היחידים ברכבת התחתית של טוקיו המשתמשים ברוחב מסילה של 1,435 מילימטרים (יתר הקווים משתמשים ברוחב מסילה של 1,067 מילימטרים). מהירות הנסיעה של הרכבות בקו היא 65 קילומטר לשעה.

הקו נקרא רשמית **קו 3 גינזה** ומסומן על גבי מפות הרכבת התחתית בצבע הכתום. תחנותיו מסומנות באות G.

## תולדות הקו

אחד הקרונות הראשונים שפעלו בקו
הקו נהגה על ידי איש העסקים נוריצוגו הייאקווה, מייסד הרכבת התחתית של טוקיו, אשר הקים אותה החל מ-1920 בהשראת הרכבת התחתית של לונדון.

קטע הקו הראשון - בין ארבע תחנותיו הצפוניות דהיום (2.2 קילומטרים) - הושלם ב-1927, וכאשר נפתח היה כה פופולרי עד כי הנוסעים נאלצו להמתין עד שעתיים לנסיעה בת חמש הדקות בו. עד 1931 הושלמו 2.2 קילומטרים נוספים מן הקו. השפל הכלכלי הגדול עיכב את המשך הבנייה, אך ב-1934 הושלם אורכו המתוכנן של הקו דאז, 8 קילומטרים, עד תחנת שימבשי.

ב-1938 החל שירות רכבות בקטע הדרומי של הקו, משיבויה לטורנומון (5.5 קילומטרים), ושנה לאחר מכן חוברו שני קטעי הקו (בתוספת של 800 מטרים) והחל שירות בהם מקצה אל קצה. התחנה החדשה ביותר בקו, תחנת טאמיקה-סאנו, נפתחה ב-1997.

שמו הנוכחי של הקו - על שם שכונת גינזה ברובע צ'ואו - ניתן לו ב-1953 כדי להבדילו מקו הרכבת התחתית השני שנבנה בטוקיו, קו מרונואוצ'י.

ב-2009 הוערך הקו כשביעי במידת העומס שבו מבין קווי הרכבת התחתית של טוקיו.

## קישורים חיצוניים

 מדיה וקבצים בנושא **קו גינזה** בוויקישיתוף
* מפת קווי הרכבת התחתית של טוקיו
# שלוש הממלכות של קוריאה

| שלוש הממלכות של קוריאה |
| --- |
|
מפה של שלוש הממלכות של קוריאה בסוף המאה ה-5. |
| שם קוריאני |
| תרגום פונטי | סאמגוק |
| הנגול | 삼국 |
| הנג'ה | 三國 |

**שלוש הממלכות של קוריאה** היו הממלכות: קוֹגוּריוֹ, פֶּקְצֶ'ה ושׁילָה ששלטו על חצי האי הקוריאני ומנצ'וריה בין המאה ה-1 לפנה"ס והמאה ה-7 לספירה. ממלכות ומדינות שבטיות קטנות היו קיימות לפני ובזמן תקופת שלוש הממלכות והן כללו את קָאיָה, טונג-יֶה, אוֹקְגּ'ה, פּוּיאוֹ, אוּסָאן, טַמְנָה (או פונטית, "טַמְרָה", האי צ'ג'ו כיום), ועוד.

## היסטוריה

התקופה החלה על פי המסורת בשנת 57 לפנה"ס, כשממלכת סארו (לימים שילה) בדרום-מזרח חצי האי קיבלה אוטונומיה מהאימפריה הסינית (שושלת האן). קוגוריו בצפון ודרומית לנהר יאלו (נהר אמנוק בקוריאנית) קיבלה עצמאות מהסינים ב-37 לפנה"ס. ב-18 לפנה"ס, נמלטו שני נסיכים מקוגוריו בשל קרב ירושה והקימו את פקצ'ה בדרום מערב חצי האי (כיום סיאול), שבירתה הייתה בהתחלה אוּנְג־גִ'ין (כיום גוּנְג־צ'וּ), ואחר כך סאבי מדרום מערב לסיאול. ממלכת קאיה נפרדה מפקצ'ה במאה ה-1 לספירה.

סוף שושלת האן בתחילת המאה ה-3 לספירה איפשר את התפתחות שלוש הממלכות. שלוש הממלכות חלקו תרבות משותפת. הקונפוציאניזם התפשט בחברה הקוריאנית הגבוהה מהמאה ה-1 לספירה. מאוחר יותר הוא הוחלף לחלוטין על ידי בודהיזם.

לקוגוריו, הגדולה מבין שלוש הממלכות, היו שתי ערי בירה. נאנגנאנג (כיום פיונגיאנג) וקוּנגנה על הנהר יָאלוּ. בתחילה השתרעה המדינה עד גבול סין, היא כבשה בהדרגה שטחים נרחבים ממנצ'וריה. לבסוף גרשה את הסינים מנאנגנאנג (313). ההשפעה התרבותית של הסינים נמשכה עד שהבודהיזם אומץ כדת רשמית ב-372.

במאה ה-4 ממלכת פקצ'ה שגשגה ושלטה כמעט על כל חציו הדרומי של חצי האי הקוריאני.

ב-503 שונה שמה של ממלכת סארו ל"ממלכת שילה". ידוע כי ממלכת שילה השתלטה על ממלכת קאיה במחצית הראשונה של המאה ה-4. בירת שילה הייתה גוּמסוֹנג (כיום קִיַאנְגְג'ו). הבודהיזם הפך לדת רשמית ב-528. בתקופת ממלכת שילה פעל מסדר אבירי העילית- הווארנג, ונוסדה אמנות הלחימה הקוריאנית הווארנג דו.

בעזרת הקיסרים משושלת טאנג הסינית כבני ברית, כבשה ממלכת שילה את פקצ'ה ב-660 ואחר כך את ממלכת קוגוריו (668), ובכך החלה תקופת ממלכת שילה המאוחדת שהביאה לקיצה את תקופת "שלוש הממלכות".

בשם הקוריאני "סאמגוּק" או "שלוש הממלכות" נעשה שימוש בספרים קוריאנים קלאסיים "סאמגוק סאגי" ו"סאמגוק יוּסה".

## ראו גם

* מערך הקברים של קוגוריו

## קישורים חיצוניים

 מדיה וקבצים בנושא **שלוש הממלכות של קוריאה** בוויקישיתוף
* שלוש הממלכות של קוריאה, באתר אנציקלופדיה בריטניקה (באנגלית)
* שלוש הממלכות של קוריאה, באתר אנציקלופדיית ההיסטוריה העולמית (באנגלית)
# שערוריית רקרוט

שערוריית רקרוט
リクルート事件| אין תמונה חופשית |
|
סוג |
שוחד, שערורייה פוליטית  |
|
מדינה |
יפן  |
|
משתתפים |
נובורו טקשיטה  |
|
תאריך |
1988  |
|   |

**שערוריית רקרוט** (ביפנית: **リクルート事件**) הייתה שערוריית מידע פנים ושחיתות אשר אילצה פוליטיקאים יפניים בולטים להתפטר ב-1988. רקרוט הייתה חברת משאבי אנוש בטוקיו. היו"ר שלה, הירומאסה אזואה, הציע מניות בחברת בת שלה, Cosmos, למנהיגים עסקיים ופוליטיקאים בכירים מעט לפני שהאחרונה הונפקה לציבור ב-1986.

על אף שרק 17 חברי הפרלמנט היפני היו מעורבים בשערוריית מידע הפנים, 30 נוספים נאשמו מאוחר יותר שקיבלו טובות הנאה מהחברה. בין הפוליטיקאים המעורבים בפרשה היה ראש הממשלה דאז נובורו טקשיטה, ראש הממשלה לשעבר יאסוהירו נאקאסונה, ויו"ר הקבינט המדיני טאקאו פוג'ינאמי. בנוסף על חברי הממשלה הליברלית-דמוקרטית, חברי המפלגות הדמוקרטית והסוציאלית נמצאו מעורבים בפרשה. כתוצאה מכך, נאלץ הקבינט להתפטר, על אף שחלק מחבריו חזרו לכהן בתפקידים פוליטיים בכירים בהמשך (בכללם ראשי הממשלה העתידיים קיאיצ'י מיאזאווה וקייזו אובוצ'י). גם יו"ר חברת הטלפונים והטלגרף היפנית, יו"ר העיתון יומיאורי שימבון ויו"ר העיתון ניהון קייזי שימבון היו מעורבים בפרשה.

הפרשה התפרשה על-פני הקשת הפוליטית, אך הנפגעת העיקרית הייתה המפלגה הליברלית-דמוקרטית. רבים רואים בפרשה את הסיבה העיקרית לניצחונו של מוריהירו הוסוקאווה בבחירות ב-1993, אשר סיים תקופת שלטון בת 38 שנים של המפלגה הליברלית-דמוקרטית.

 ערך זה הוא קצרמר בנושא יפן. אתם מוזמנים לתרום לוויקיפדיה ו**להרחיב אותו**.